### Resumé

Sagen omhandler indkaldelse til åstedsforretning og ekspropriationsbemyndigelse til ekspropriering af arealer til udvidelse af Havneruten fra [adresse] til [adresse]. Byrådet gav den 6. marts 2024**,** pkt. 59, anlægsbevilling til udvidelse af [adresse], etape 2, Havneruten.

### Sagsfremstilling

Byrådet godkendte den 6. marts 2024, pkt. 59, anlægsbevilling til udvidelse af Havneruten fra [adresse] til [adresse].

Vejle Kommune har med udgangen af 2024 fire spor henover broen på [adresse]. For at kunne udnytte denne kapacitet til at skabe en reel forbedring af trafikafviklingen på [adresse] og Havneruten, er det mest hensigtsmæssigt at starte anlægsarbejdet med udvidelse af [adresse] fra krydset [adresse] til krydset [adresse] i forlængelse heraf.

Der etableres dobbelt venstresving på [adresse] mod [adresse] og cyklistforholdene forbedres markant i krydset ved [adresse] - [adresse], da det bliver muligt at cykle sikkert fra [adresse] til nordsiden af [adresse] og til vestsiden af [adresse], og derfra videre til midtbyen.

Krydset ved Tonny Nielsen udvides med fire gennemgående spor idet Banedanmarks projekt er forberedt herfor.

I krydset ved [adresse] laves en optimeret løsning for at udnytte kapaciteten i de fire spor nord for krydset, selvom der forsat kun er to spor fra syd.

Ekspropriationen vedrører følgende matrikelnumre:
Engene, [adresse]: Matr. nr.: 30, 11x, 33a, 42b, 26ar, 63s og 26x.

Åstedsforretningen forventes at strække sig over 2 timer.

**Lovgrundlag**
Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostninger i forbindelse med ekspropriationen afholdes af anlægsbevillingen.

### Klima og resiliensvurdering

Projektet forbedrer trafikafviklingen væsentligt fra [adresse] til [adresse] og giver samtidig mulighed for en bedre fordeling af trafikken på den første del af Havneruten. Ved projektet øges trafiksikkerhed og cyklistforholdene forbedres i krydset ved [adresse].

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller,

**at**    udvalget anbefaler over for Byrådet, at bemyndige Teknisk Udvalg til at træffe afgørelse om ekspropriation og servitutter for at kunne erhverve arealer fra de nævnte matrikler, jf. procedurereglerne i vejlovens §§ 94-123, som også betyder, at erstatningen kan fastsættes ved taksation,

**at**    der indkaldes til åstedsforretning med henblik på ekspropriation,

**at**  Teknisk Udvalg beslutter hvem fra udvalget, der deltager i åstedsforretningen, og

**at**    tidspunktet for åstedsforretningen aftales direkte med det/de udpegede udvalgsmedlem(mer).

### Beslutning

1. at anbefalet, og

2.-4. at godkendt.